
Da li je zabranjeno potpuno umotavanje u ogrtač i oblačenje jednodijelne odjeće ?


* 
* 
* 
* 
* 
* 
* 

 
Da li je zabranjeno potpuno umotavanje u ogrtač i oblačenje jednodijelne odjeće ?

Ebu Hurejra, radijallahu anhu, govorio je da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio dva načina trgovine, dva načina odijevanja i ***[namaz](https://pitajucene.com/search/Namaz/questions/ "Pretraži pitanja o namazu")*** u dva vremena. Zabranio je klanjanje nakon sabah-namaza, do izlaska sunca, i nakon ikindija-namaza, do zalaska sunca; zabranio je umotavanje u odjeću i umotavanje u odjeću izlažući stidno mjesto pogledima ljudi (ištimalus-samma); zabranio je zaključivanje trgovine bacanjem piljka i trgovinu dodirivanjem robe bez gledanja.379


Ebu Sed el-Hudri, radijallahu anhu, pripovijeda da je Vjerovjesnik, sallallahu alejhi ve sellem, zabranio potpuno umotavanje u ogrtač i sjedenje umotan u haljinu obuhvativši koljena izlažući stidno mjesto pogledima ljudi.


Džabir, radijallahu anhu, govorio je: “Resulullah, sallallahu alejhi ve sellem, zabranio je jedenje lijevom rukom, hodanje u jednoj nanuli, potpuno umotavanje u ogrtač i sjedenje umotan u haljinu obuhvativši koljena izlažući stidno mjesto pogledima ljudi.” 381


Propisi u vezi s poglavljem :


Prvo, jezičari i pravnici izraz ištimalus-samma ne tumače istovjetno. Naime, jezičari kažu da je to umotavanje cijelog tijela u platno ne digavši nijedan kraj preko ramena i ne ostavivši otvor. Još kažu da je to nazvano ovim imenom jer se ne ostavlja otvor, i tako liči na glatki kamen koji nema pukotina. A pravnici kažu da je to umotavanje u platno i dizanje jednog kraja na rame, kada se stidno mjesto izlaže pogledima ljudi. En-Nevevi je rekao: “Učenjaci kažu: ‘Po tumačenju jezičara to je zabranjeno jer će čovjeka možda napasti kakav insekt i sl. pa neće moći izvaditi ruke,i prettpjet će štetu, a, po tumačenju ,pravnika, takvo je umotavanje zabranjeno ako će čovjek otkriti stidno mjesto, u protivnom pokuđeno je.”‘382 Pa ipak, između navedenih tumačenja nema oprečnosti.


Drugo, zabranjeno je umotati se u jednodijelnu odjeću na način da se sjedne podvijenih nogu i pod noge podbaci kraj odjeće jer se stidno mjesto na taj način izlaže pogledima.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


